laion/Wikipedia-Exotic huggingface dataset:
უჩა ჯაფარიძის სახლ-მუზეუმი

უჩა ჯაფარიძის სახლ-მუზეუმი — მუზეუმი თბილისში, საქართველო. დაარსდა 1988 წელს, ცნობილი ქართველი მხატვრის - უჩა ჯაფარიძის (1906-1986) ბინა – სახელოსნოს ბაზაზე. არის სახელოვნებო კლასიფიკაციის. ინახება 1 456 ექსპონატი. სახელმწიფო კონტროლს ახორციელებს საქართველოს კულტურის, ძეგლთა დაცვისა და სპორტის სამინისტრო. მუზეუმში დაცულია მხატვრის ფერწერული ტილოები, გრაფიკული ნამუშევრები, მისი ცხოვრებისა და მოღვაწეობის ამსახველი ფოტო და სხვა დოკუმენტური მასალები. საქართველოს ეროვნული მუზეუმი უჩა ჯაფარიძის სახლ-მუზეუმი[მკვდარი ბმული]
პამპა

პამპა (ესპ. pampa, მრ. რ.pampas, ნასესხებია ინდიელთა ტომის კეჩუას ენიდან): მეტწილად ბალახეული მცენარეულობით შემოსილი ზოგიერთი ვაკე ადგილის სახელწოდება სამხრეთ ამერიკაში. საკუთრივ პამპა ეწოდება ბუნებრივ არეს არგენტინაში ს.გ. 29—30° შორის. პამპის ზედაპირი აღმოსავლეთით დაბალია და დანაოჭებულია (სიმაღლე30—150 მ), დასავლეთით განვითარებულია დიუნები, სამხრეთ-აღმოსავლეთით არის სიერა-დელტანდილის და სიერა-დე-ლა-ვენტანის მთის მასივები (სიმაღლე 1250 მ-მდე). ჰავა სუბტროპიკულია. იანვარში საშუალო ტემპერატურა 19-იდან 24°C-მდე. ივლისში 6-იდან 10°C-მდე. ნალექები 800—950 მმ წელიწადში. იცის ძლიერი სამხრეთის ქარები — პამპეროსი. მთავარი მდინარეა პარანა. მოჰყავთ ხორბალი და სიმინდი. სამხრეთ ამერიკის სამხრეთ ნაწილის სუბტროპიკული სტეპური მცენარეულობა, რომელიც შექმნილია უპირატესად მარცვლოვნებისა და ნაირბალახებისაგან. მარცვლოვნებიდან დამახასიათებელია ურო, კორტადერია (პამპის ბალახი), ვაციწვერა, არისტიდა, შვრიელა, ცახცახა, წივანა, კეწეწურა; რთულყვავილოვნებიდან — თავზვითელა; სხვა ოჯახებიდან — ქოთანა, ცერცველა, წითელი ვერბენა;ბევრია ზამბახისებრნი, ძაღლყურძენასებრნი. ცხოველებიდან პამპაში გვხვდება თეთრკუდა ირემი, პუმა, პამპასის კატა, ჯავშნოსნები, ვისკაშა. ქართული საბჭოთა ენციკლოპედია, ტ. 7, თბ., 1984. — გვ. 656. Encyclopaedia Britannica The Pampas Climate Impacts Climate Guide to South America Humid Pampas (World Wildlife Fund) Semi-arid Pampas (World Wildlife Fund)
რიო-ნეგრო (ამაზონი)

რიო-ნეგრო (ესპ. Rio Negro – „შავი მდინარე“) — მდინარე სამხრეთ ამერიკაში, ამაზონის მარცხენა შენაკადი, რომელიც ამაზონს უერთდება ბრაზილიაში, ქალაქ მანაუსის სიახლოვეს. ნავსადგური ოკეანიდან 1600 კმ-ითაა დაშორებული, მაგრამ მაინც იღებს საზღვაო გემებს. მდინარის სიგრძე 2 250 კმ-ია, ხოლო აუზის ფართობი 691 000 კმ². რიო-ნეგრო სათავეს იღებს კოლუმბიაში, ანდების მთებში. შემდეგ გაედინება ვენესუელის ტერიტორიაზე, რის შემდეგაც გადადის ბრაზილიაში. კოლუმბიაში მას რიო-გაიანიას სახელით იცნობენ. მდინარის წყალი შავი ფერისაა, რაც რკინისა და ორგანული ნივთიერებების მაღალი შემცველობით არის განპირობებული. კრუიზი რეო-ნეგროზე დაარქივებული 2021-01-29 საიტზე Wayback Machine. ვიკისაწყობში არის გვერდი თემაზე: რიო-ნეგრო (ამაზონი)
შპიცბერგენი და იან-მაიენი

შპიცბერგენი და იან-მაიენი — სტატისტიკური ტერმინი, რომელიც ეხება ორ ნორვეგიულ ტერიტორიას, ისინი მდებარეობს არქიკულ ოკეანეში: შპიცბერგენის სახელი წარმოდგება ამავე სახელწოდების, არქიპელაგის უდიდესი კუნძულისგან. იან-მაიენის კუნძულს სამხრეთიდან ესაზღვრება ატლანტის ოკეანე. სამხრეთით მდებარეობს აგრეთვე ისლანდია, ხოლო დასავლეთით არის გრენლანდია. ეს კუნძულები დაჯგუფებულია ISO 3166-1-ის კოდის ქვეშ "SJ". ეს ორი ტერიტორია გეოგრაფიულად ევროპაში მდებარეობს, თუმცა იან მაიენი თავისი მდებარეობით გარკვეულწილად ამერიკასაც ეკუთვნის. Stange, Rolf (2011). Spitsbergen. Cold Beauty (Photo book) (English,German,Dutch,Norwegian). Rolf Stange. ISBN 978-3-937903-10-1.  Stange, Rolf (2012). Spitsbergen – Svalbard. A complete guide around the arctic archipelago. Rolf Stange. ISBN 978-3-937903-14-9.
სილიციუმის ველი

სილიციუმის ველი (ინგლ. Silicon Valley)— მსოფლიო მნიშვნელობის მაღალტექნოლოგიური ინდუსტრიული ზონა კალიფორნიაში (აშშ). ცნობილია, როგორც კომპიუტერებისა და ელექტრონიკის პროდუქციის წარმოების ცენტრი. სახელი ეწოდა კაჟისგან მიღებული ნაერთის, სილიციუმის, მიხედვით, რომელიც ფუძეშრედ გამოიყენება მიკროსქემებში. ამ ტექნოლოგიური ცენტრის წარმოშობა და განვითარება განაპირობა რეგიონში წამყვანი უნივერსიტეტების (სან-ხოსეს, სანტა-კლარას, სტენფორდის, კალიფორნიის და სხვ.) თავმოყრამ, ასევე ხმელთაშუა ზღვის ჰავამ. ველზე განლაგებულია 30-ზე მეტი ცნობილი ტექნოლოგიური კომპანიის სათაო ოფისი. აქ იყრის თავს აშშ-ს ვენჩურული ინვესტიციების მესამედი, რამაც სილიციუმის ველი მაღალტექნოლოგიური ინოვაციების სტარტაპების წამყვანი ჰაბი და ეკოსისტემა გახადა. მიმზიდველი ადგილია ტურისტებისთვისაც. სწორედ აქ შეიმუშავეს სილიციუმის საფუძველზე ინტეგრალური სქემა, მიკროპროცესორი და მიკროკომპიუტერი. 2013 წლის მონაცემებით, რეგიონში დასაქმებული იყო ინფორმაციული ტექნოლოგიების დაახლოებით 250 ათასი სპეციალისტი. სილიციუმის ველი ყოველწლიურად აჯილდოვებს ინტელექტუალური საკუთრების ორგანიზაციის წევრებს Making Silicon Valley: Innovation and the Growth of High Tech, 1930–1970 by Christophe Lécuyer, MIT Press (2006) Heroes of the Computer Revolution by Steven Levy, Garden City, New York: Anchor Press/Doubleday (1984) A History of Silicon Valley: The Greatest Creation of Wealth in the History of the Planet by Arun Rao and Piero Scaruffi, Omniware Press (2010), ISBN 0-9765531-8-X Behind the Silicon Curtain: The Seductions of Work in a Lonely Era, Dennis Hayes, London: Free Association Books (1989) The Silicon Valley of Dreams: Environmental Injustice, Immigrant Workers, and the High-Tech Global Economy, David Naguib Pellow and Lisa Sun-Hee Park, New York University Press (2003) California's Historic Silicon Valley დაარქივებული 2007-06-08 საიტზე Wayback Machine. Growth of a Silicon Empire ↑ SVIPLA
დუგლასი (კუნძული მენი)

დუგლასი (ინგლ. Douglas, მენურად Doolish) — დიდი ბრიტანეთის გვირგვინის მიწა — მენის კუნძულის დედაქალაქი 1863 წლიდან. წარმოადგენს კუნძულის სატრანსპორტო და ეკონომიკური ცენტრს. მოსახლეობა — 26 218 ადამიანი (2006), ქალაქის მოსახლეობა შეადგენს კუნძულის მოსახლეობის ერთ მესამედს. ქალაქის ტრანსპორტი მთელ მსოფლიოში აღსანიშნავია, აქ კვლავ მოქმედებს ცხენების ტრამვაი. აქვე მდებარეობს ტინვალდი — ერთ-ერთი უძველესი პარლამენტი მსოფლიოში. ქალაქის სიახლოვეს მიედინება ორი მდინარე — დუ და მინი. დუგლასის ირგვლივ მდებარეობენ მთები. ვიქსიკონში განმარტებულია სიტყვა: დუგლასი Douglas Borough Council General Information About Douglas დაარქივებული 2017-06-18 საიტზე Wayback Machine. Isle of Man Building Control Districts დაარქივებული 2008-10-31 საიტზე Wayback Machine. showing parish boundaries Isle of Man Census Report 2006 დაარქივებული 2007-06-14 საიტზე Wayback Machine.
დრაკონის ცეკვა

დრაკონის ცეკვა (ჩინ.: 舞龙; 舞龍) — ტრადიციული ჩინური ცეკვა, რომელიც განასახიერებს მოცეკვავე დრაკონს. ერთი დრაკონის ცეკვაში საჭიროა 50-მდე ადამიანი. ჩინელები ხშირად ცეკვავენ სხვადასხვა ტრადიციული დღესასწაულების დროს, აგრეთვე მოწყობილ აღლუმებსა და ახალ წელს. დრაკონის ცეკვა ტაივანის ეროვნული დღესასწაულია, რომელსაც 10 დეკემბერს აღნიშნავენ. Lion Directory - Worldwide Lion & Dragon Dance Resource Centre დაარქივებული 2010-02-08 საიტზე Wayback Machine. ვიკისაწყობში არის გვერდი თემაზე: დრაკონის ცეკვა
Megadeth

Megadeth — 1983 წელს დაარსებული ამერიკული თრეშ მეტალ ჯგუფი ლოს-ანჯელესიდან, კალიფორნია. ჯგუფი დააარსეს ვოკალისტმა და გიტარისტმა დეივ მასტეინმა და ბასისტმა დევიდ ელეფსონმა მასტეინის მეტალიკიდან წამოსვლის შემდეგ. დაარსებიდან დღემდე ჯგუფმა გამოუშვა თექვსმეტი სტუდიური და ხუთი საკონცერტო ალბომი, აგრეთვე ორი EP, 44 სინგლი, ოცდაცამეტი მუსიკალური ვიდეო და ექვსი კომპილაციური ალბომი. როგორც ამერიკული თრეშ მოძრაობის ერთ-ერთმა პიონერმა, Megadeth-მა მოიპოვა საერთაშორისო დიდება 80-იან წლებშივე და შეყვანილი იქნა თრეშ მეტალის დიდ ოთხეულში, მეტალიკის, სლეიერის და ანთრაქსის გვერდით, რომლებიც პასუხს აგებდნენ თრეშ მეტალის შექმნაზე, პოპულარიზაციასა თუ განვითარებაზე. ჯგუფმა ბევრი წევრი გამოიცვალა მასტეინის ალკოჰოლისა და ნარკოტიკებზე დამოკიდებულობის გამო. დაარსებიდან დღემდე მუდმივი წევრები მხოლოდ მასტეინი და ელეფსონი არიან. მიუხედავად ამ სირთულეებისა, ჯგუფმა შეძლო გამოეშვა ოქროსა და პლატინის ალბომები, მათ შორის პლატინის Rust in Peace 1990 წელს და გრემზე ნომინირებული მულტი-პლატინის Countdown to Extinction 1992 წელს. Megadeth დაიშალა 2002 წელს მასტეინის ნერვების და მარცხენა მხარის დაზიანების გამო, თუმცა აქტიური ფიზიო-თერაპიის კურსის შემდეგ მასტეინი გამოჯანმრთელდა და კვლავ შეკრიბა ჯგუფი 2004 წელს. მას მერე გამოუშვეს ალბომები: The System Has Failed და United Abominations (2007 წელს); ალბომები ბილბორდ 200-ში მე-18 და მერვე ადგილებზე მოხვდნენ. 2009 წლის 15 სექტემბერს ჯგუფმა გამოუშვა მეთორმეტე სტუდიური ალბომი Endgame, რომელმაც ბილბორდის საუკეთესო ალბომების ჩარტში მეცხრე ადგილი დაიკავა. ჯგუფს 40-წლიანი აქტიურობის განმავლობაში 24 ოფიციალური წევრი ჰყავდა, თუმცა მასტეინი ყოველთვის რჩებოდა წამყვან ძალად და სიმღერების მთავარ ავტორად. 2023 წელს 6 სექტემბერს კიკო ლურერომ სოციალურ ქსელში გამოაცხადა, რომ ის მიმდინარე ტურნეზე ოჯახური პრობლემების გამო ვერ დაეხმარებოდა ბენდს და მის შემცვლელად ტეემუ მენტისაარი წარადგინა. 28 ნოემბერს ლულერომ დაადასტურა ჯგუფიდან წასვლა. ტეემუ უკვე ბენდის ოფიციალური წამყვანი გიტარისტი გახდა. მთავარი სტატია: Megadeth-ის დისკოგრაფია. Killing Is My Business... and Business Is Good! (1985) Peace Sells... but Who's Buying? (1986) So Far, So Good... So What! (1988) Rust in Peace (1990) Countdown to Extinction (1992) Youthanasia (1994) Cryptic Writings (1997) Risk (1999) The World Needs a Hero (2001) The System Has Failed (2004) United Abominations (2007) Endgame (2009) Thirteen (2011) Super Collider (2013) Dystopia (2016) The Sick, the Dying… and the Dead! (2022) ვიკისაწყობში არის გვერდი თემაზე: Megadeth ოფიციალური საიტი ↑ Madarang, Charisma (6 სექტემბერი, 2023). „Megadeth's Kiko Loureiro Pulls Out of Tour, Temporary Replacement Announced“. Rolling Stone. ციტირების თარიღი: 1 დეკემბერი, 2023. შეამოწმეთ თარიღის პარამეტრი |access-date= და |date=-ში (დახმარება) ↑ „KIKO LOUREIRO Opens Up About His Decision To Leave MEGADETH“. BLABBERMOUTH.NET (ინგლისური). 29 ნოემბერი, 2023. ციტირების თარიღი: 1 დეკემბერი, 2023. შეამოწმეთ თარიღის პარამეტრი |access-date= და |date=-ში (დახმარება)
სენტ-ჰელიერი

სენტ-ჰელიერი (ინგლ. Saint Helier, ფრანგ. Saint-Hélier, ნორმ. Saint Hélyi, 49°11′ ჩ. გ. 2°07′ დ. გ.﻿ / ﻿49.183° ჩ. გ. 2.117° დ. გ.﻿ / 49.183; -2.117) — დიდი ბრიტანეთის გვირგვინის მიწა — ჯერზის უდიდესი დასახლებული პუნქტი და დედაქალაქი. მდებარეობს სამხრეთ ჯერზში, მცირე ყურის სანაპირო ზოლში. სენტ-ჰელიერი წარმოადგენს კუნძულის თორმეტი ადმინისტრაციული ერთეულიდან ერთ-ერთს. აქვე მდებარეობს კუნძულის პარლამენტი და ყველაზე დიდი პორტი. მოსახლეობა შეადგენს 28,3 ათას ადამიანს (2001), აქ ცხოვრობს კუნძულის მოსახლეობის დაახლოებით ერთი მესამედი. იგი ასევე არის ჯერზის ეკონომიკური ცენტრი. ქალაქს სახელი ეწოდება ქრისტიანი მოწამის წმინდა ჰელიერის პატივსაცემად (VI საუკუნე), რომელიც მეკობრეებმა მოკლეს. ვიკისაწყობში არის გვერდი თემაზე: სენტ-ჰელიერი სენტ-ჰელიერის ოფიციალური საიტი
სპიდ-მეტალი

სპიდ-მეტალი — ადრეულ 80-იანებში ჩამოყალიბებული მძიმე მეტალის ქვე-ჟანრი, რომელსაც ფესვები ბრიტანული მძიმე მეტალის ახალ ტალღასა და ჰარდკორ პანკში აქვს. მის ფუძემდებლად ინგლისური ჯგუფი მოუტერჰედი ითვლება. თანდათანობით სპიდ-მეტალი გახდა უფრო აგრესიული და გარდაიქმნა თრეშ მეტალში. Queen-ის Stone Cold Crazy (რომელიც მოგვიანებით მეტალიკამ შეასრულა და გრემიც მიიღო ამისთვის) მათი 1974 წლის ალბომიდან Sheer Heart Attack, ფაქტიობრივად, მოასწავლებდა სპიდ-მეტალის დაბადებას. Deep Purple-ის სიმღერას Highway Star ალბომიდან Machine Head რობ რეინერმა სპიდ-მეტალ ჯგუფ ენვილიდან ადრეული სპიდ-მეტალის მაგალითი უწოდა. ჟანრში მოღვაწეობდა ორი მეტად გავლენიანი ინგლისური ჯგუფი: მოუტერჰედი და Judas Priest. ↑ ერლეუაინი, სტეფენ ტომას. მოუტერჰედი: ბიოგრაფია. Allmusic. ციტირების თარიღი: 4 May 2010. ↑ სპიდ-მეტალი.. Allmusic. დაარქივებულია ორიგინალიდან — 2013-07-30. ციტირების თარიღი: 2008-06-07. ↑ კრის ჯოუნსი. (2007-06-07) Queen: Sheer Heart Attack მიმოხილვა. BBC. ციტირების თარიღი: 2009-03-28. ↑ დაარქივებული ასლი. დაარქივებულია ორიგინალიდან — 2011-06-05. ციტირების თარიღი: 2010-05-21. ↑ სტეფენ ტომას ერლეუაინი. Judas Priest > ბიოგრაფია. allmusic.com. ციტირების თარიღი: 2009-03-28.
სენტ-პიტერ-პორტი

სენტ-პიტერ-პორტი (ინგლ. Saint Peter Port, ფრანგ. Saint-Pierre-Port) — დიდი ბრიტანეთის გვირგვინის მიწა — გერნზის უდიდესი დასახლებული პუნქტი და დედაქალაქი. ქალაქის მოსახლეობა შეადგენს 18 207 ადამიანს (2014), დასახლებული პუნქტი მდებარეობს აღმოსავლეთ გერნზიში, ქალაქის ფართობი — 6,5 კმ². აქ მდებარეობს კუნძულის მცირე პორტი. სენტ-პიტერ-პორტის გარშემო მდებარეობს მცირე ბორცვები, სამხრეთით არის კლდოვანი ადგილები. სენტ-პიტერ-პორტი არის კუნძულის ათი ადმინისტრაციული ერთეულიდან ერთ-ერთი, ქალაქი იყოფა ორ ოლქად. ქალაქში საკმაოდ ბევრი შუასაუკუნოვანი ნაგებობაა, სწორედ ამიტომ აქ განვითარებულია ტურიზმი. ვიკისაწყობში არის გვერდი თემაზე: სენტ-პიტერ-პორტი სენტ-პიტერ-პორტი დაარქივებული 2006-08-16 საიტზე Wayback Machine.
ქორეოგრაფია

ქორეოგრაფია (ბერძნ. choreia – ცეკვა და ...გრაფია) — ცეკვის ხელოვნება. მისი პირვანდელი მნიშვნელობა იყო ჩანაწერი ცეკვის შესახებ, შემდეგ –— ცეკვის, ბალეტის შექმნის ხელოვნება, ხოლო XIX საუკუნის ბოლოდან თანამედროვე მნიშვნელობით იხმარება. ქორეოგრაფიის, ცეკვის ხელოვნების შემსწავლელ მეცნიერებას ქორეოლოგიას უწოდებენ. ცეკვა ბალეტი საქართველოს ცეკვის ეროვნული ანსამბლი[მკვდარი ბმული] ქართული ხალხური ცეკვა
მიჩიგანი

სახელწოდებას მიჩიგანი რამდენიმე მნიშვნელობა აქვს: მიჩიგანი — აშშ-ის ერთ-ერთი შტატი. მიჩიგანი — ჩრდილოეთ ამერიკის ერთ-ერთი დიდი ტბა. მიჩიგანის უნივერსიტეტი მიჩიგანის ჰოთ დოგი
საქსოვი დაზგა

საქსოვი დაზგა — მანქანა, რომელიც ქსოვილს ამზადებს. ძველებურ დაზგებს ქსოვილის დასამზადებლად დღესაც იყენებენ. იგი ახლანდელთან შედარებით გაცილებით მოუხერხებელია. დღეისათვის ქსოვილის დამზადება უზარმაზარ ფაბრიკებში, სპეციალურ მექანიზებულ სართავ დაზგებზე ხდება. საქსოვმა დაზგამ უდიდესი როლი შეასრულა კაციბრიობის ისტორიაში. მან ფაქტობრივად შემოსა ადამიანი. კარგად ჩაცმის კულტურა უხსოვარი დროიდან მოდის. დღეს კი ტანსაცმლის მოდა მრეწველობის, კულტურისა და გართობის ერთ-ერთი თვალსაჩინო დარგია.
ნინო როტა

ნინო როტა (იტალ. Nino Rota; დ. 3 დეკემბერი, 1911, მილანი — გ. 10 აპრილი, 1979, რომი) — იტალიელი კომპოზიტორი, წერდა კინო-მუსიკას. უმუშავია სხვადასხვა ცნობილ რეჟისორებთან, მათ შორის ფედერიკო ფელინი, ლუკინო ვისკონტი, ფრენსის ფორდ კოპოლა. მისი ნამუშევრებიდან ერთ-ერთი ყველაზე ცნობილია საუნდტრეკები კოპოლას ტრილოგიიდან „ნათლია“. თავისი ხანგრძლივი კარიერის განმავლობაში როტა არაჩვეულებრივად ნაყოფიერი კომპოზიტორი გამოდგა. მან დაწერა 150-ზე მეტი საუნდტრეკი იტალიური და სხვა ფილმებისათვის 1930-იანი წლებიდან დაწყებული გარდაცვალებამდე — 1979 წლამდე. 46-წლიან პერიოდში, საშუალოდ ის ყოველწლიურად სამ საუნდტრეკს წერდა, ხოლო ყველაზე ნაყოფიერ პერიოდში – გვიანი 1940-იანი წლებიდან შუა 1950-იან წლებამდე – საშუალოდ ათ საუნდტრეკს. კარიერის განმავლობაში მას ასევე დადგმული აქვს ათი ოპერა, 5 ბალეტი და სხვ. დაწერილია აქვს მუსიკა თეატრებისთვისაც. ოფიციალური საიტი ↑ Person Profile // კინოფილმების ინტერნეტ-მონაცემთა ბაზა — 1990. <a href="https://wikidata.org/wiki/Track:Q37312"></a> ↑ 2.0 2.1 2.2 2.3 Archivio Storico Ricordi — 1808. <a href="https://wikidata.org/wiki/Track:Q3621644"></a> ↑ 3.0 3.1 Deutsche Nationalbibliothek Record #12053584X // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ http://www.nytimes.com/2000/03/29/style/29iht-hat.t.html ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Encyclopædia Britannica <a href="https://wikidata.org/wiki/Track:Q5375741"></a> ↑ SNAC — 2010. <a href="https://wikidata.org/wiki/Track:Q29861311"></a> ↑ ბროდვეის ინტერნეტ მონაცემთა ბაზა — 2000. <a href="https://wikidata.org/wiki/Track:Q31964"></a> ↑ filmportal.de — 2005. <a href="https://wikidata.org/wiki/Track:Q15706812"></a> ↑ Discogs — 2000. <a href="https://wikidata.org/wiki/Track:Q504063"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ Musicalics <a href="https://wikidata.org/wiki/Track:Q63484499"></a>
ავსტრალაზია

ავსტრალაზია (ინგლ. Australasia) — მსოფლიოს რეგიონი, რომელიც მოიცავს აღმოსავლეთ აზიის ნაწილს, ავსტრალიას, ახალ ზელანდიას და ოკეანეთის კუნძულებს. რეგიონის შემადგენლობაში შედის ინდონეზიის, ახალი ზელანდიის და ახალი გვინეის კუნძულები. ხშირ შემთხვევაში ავსტრალაზიაში განიხილავენ მხოლოდ ავსტრალიას და ახალ ზელანდიას. ეს ტერიმინის დამკვიდრებულია 1756 წლიდან. შეგიძლიათ იხილოთ მედიაფაილები თემაზე „ავსტრალაზია“ ვიკისაწყობში. ავსტრალაზია — New World Encyclopedia
The Verve

The Verve (თავდაპირველად ცნობილი, როგორც Verve) — ინგლისური როკ-ჯგუფი, რომელიც 1990 წელს უიგენში, ვოკალისტ რიჩარდ ეშკროფტის, გიტარისტ ნიკ მაკ-კეიბის, საიმონ ჯოუნსის (ბას-გიტარა) და პიტერ სოლსბერის (დასარტყმელი საკრავები) მიერ იქნა ჩამოყალიბებული. ჯგუფის წევრებმა ერთმანეთი უინსტენლის კოლეჯში გაიცნეს. თავდაპირველად ისინი უკრავდნენ ფსიქოდელიურ როკს, რასაც სპეის როკის ელემენტებიც დაემატა. გამოიცა ჯგუფის ორი EP და ორი ალბომი. 1997 წელს მათ ისტორიაში მკვეთრი გარდატეხა მოხდა, ალბომით Urban Hymns და ცნობილი სინგლით „Bitter Sweet Symphony“. თუმცა, კომერციული წარმატების შემდეგ, 1999 წლის აპრილში ჯგუფი დაიშალა (შიდა კონფლიქტების გამო). 2007 წელს შეკრების შემდეგ, 2008 წლის აგვისტოში მან გამოსცა კიდევ ერთი სტუდიური დისკი, Forth და დაიშალა ერთი წლის შემდეგ. მთავარი სტატია: The Verve-ის დისკოგრაფია. A Storm in Heaven (1993) A Northern Soul (1995) Urban Hymns (1997) Forth (2008) ოფიციალური საიტი The Verve საიტზე MySpace The Verve Live The Verve Online
შვეიცარიის მუსიკალური ჩარტები

შვეიცარიის მუსიკალური ჩარტები (ინგლ.: Swiss Music Charts, გერმ.: Schweizer Hitparade) — შვეიცარიის მუსიკალური გაყიდვების მთავარი ჩარტები. ჩარტები წარმოადგენს საუკეთესოდ გაყიდვადი სხვადასხვა ჟანრის სინგლებისა და ალბომების ჩამონათვალს. შვეიცარიის მუსიკალური ჩარტები მოიცავს: 100 საუკეთესო სინგლი (დაარსებული 1968 წელს); 100 საუკეთესო ალბომი (დაარსებული 1983 წელს); 25 საუკეთესო ნაკრები; 30 რადიოში ყველაზე ხშირად მოთხოვნადი სიმღერა. ჩარტები ახლდება ყოველ კვირას და იბეჭდება ყოველ ოთხშაბათს. შვეიცარიის ჰიტაღლუმების არქივი
Fade to Black (სიმღერა)

Fade to Black — ამერიკული მძიმე მეტალ ჯგუფ მეტალიკის მეოთხე სიმღერა და პირველი სინგლი 1984 წლის ალბომიდან Ride the Lightning. Guitar World-ის მკითხველების მიერ მისი საგიტარო სოლო დასახელდა ოცდამეოთხედ საუკეთესო სოლოებს შორის. სიმღერის შთაგონებისა და პესიმისტური განწყობის საფუძველი გახდა 1984 წლის შემთხვევა ბოსტონში, როდესაც ჯგუფის მთელი აპარატურა მოიპარეს სიმღერა აგრეთვე შეტანილია ვიდეო თამაშში Guitar Hero: Metallica. სიმღერამ მიაღწია მეასე ადგილს შვეიცარიის სინგლების ჩარტში. ქვემოთ ჩამოთვლილია შემსრულებლები, რომელთაც სიმღერის ქავერი შეასრულეს: დისტარბედი, საკონცერტო ალბომისთვის Music as a Weapon II, მაგრამ შედარებით მძიმე მეორე ნაწილის გარეშე აპოპტიგმა ბერზერკი, სტუდიური ალბომისთვის Welcome to Earth აპოკალიპტიკა, ალბომისთვის Inquisition Symphony ბოი სეტს ფაიერი, ალბომისთვის Crush 'Em All Vol. 1 სონატა არქტიკა, ალბომებისთვის Victoria's Secret, Takatalvi და A Tribute to the Four Horsemen სტილ პროპეტი, ალბომისთვის Genesis, განსხვავებული შესავალისა და დასასრულის სოლოებით ლემონჰიდზი, სინგლისთვის It's all true. აირონ ჰორსი, ალბომისთვის Fade to Bluegrass: The Bluegrass Tribute to Metallica. ჯეიმზ ჰეტფილდი – წამყვანი ვოკალი, რიტმული გიტარა კირკ ჰემეტი – წამყვანი გიტარა კლიფ ბარტონი – ბასი, დამატებითი ვოკალი ლარს ულრიხი – დასარტყმელი საკრავები ↑ Guitar.About.com. დაარქივებულია ორიგინალიდან — 2007-08-19. ციტირების თარიღი: 2010-05-22. ↑ 1984 წლის მოვლენები. დაარქივებული 2016-01-07 საიტზე Wayback Machine. Metallica.com. წაკითხვის თარიღი: 2010-10-14 ↑ Metallica - Fade To Black. australian-charts.com. ციტირების თარიღი: 2010-02-27.
C-3PO

C-3PO (წარმოითქმის siːˈθriːpiːoʊ) — „ვარსკვლავური ომების“ პერსონაჟი პროტოკოლური დროიდი. მის როლს ფილმის I-VIII ეპიზოდებში ასრულებს ენტონი დენიელზი. C-3PO არის პროტოკოლური დროიდი, რომელშიც შეტანილია ყველა გალაქტიკური ენის მოდული, რაც მას საშუალებას აძლევს, ისაუბროს ამ ენებზე. იგი თარჯიმნის როლს ასრულებს. ვიკისაწყობში არის გვერდი თემაზე: C-3PO C-3PO StarWars.com-ის Databank-ში C-3PO ვუკიპედიაში, „ვარსკვლავური ომების“ ვიკიში
Guitar Hero: Metallica

Guitar Hero: Metallica — Neversoft-ის მიერ შექმნილი მუსიკალური ვიდეო თამაში, რომლის დისტრიბუციას ახორციელებს კომპანია Activision. Guitar Hero: Metallica მეორე გამოცემაა სერიაში Guitar Hero (გამოვიდა Guitar Hero: Aerosmith-ის შემდეგ), რომელიც ფოკუსირებულია ამერიკულ მძიმე მეტალ ჯგუფ მეტალიკის სიმღერებსა და კარიერაზე. თამაში დაფუძნებულია Guitar Hero World Tour-ზე და შესაბამისად, რეჟიმებიც მსგავსი აქვს: ერთი მოთამაშის თუ ჯგუფის კარიერის რეჟიმები, ონლაინ შეჯიბრებებისა და სიმღერების შექმნისა და გაზიარების შესაძლებლობა "GHTunes"-ის მეშვეობით. ნორმალური სირთულის დონესთან ერთად, რომელიც წარმოდგენილია Guitar Hero World Tour-ში, Guitar Hero: Metallica-ს აქვს "ექსპერტ+" სირთულის დონეც დრამებისთვის, რაც საშუალებას იძლევა გამოყენებული იქნას მეორე ბასის დრამის პედალი, რათა დაემთხვეს სტილი მეტალიკის დრამერის ლარს ულრიხის დაკვრის სტილს. თამაში მოიცავს მეტალიკის 28 ორიგინალურ ჩანაწერს და დამატებით 21 სიმღერას, რომლებიც ჯგუფის წევრების შერჩეულია. თამაშის დამატებებში ვიხილავთ მეტალიკის სცენის-მიღმა ჩანაწერებს, ტურნეებისა და კონცერტების ვიდეოებს და სხვა მრავალ საინტერესო მედია-ინფორმაციას. Guitar Hero: Metallica-მ მიიღო დადებითი შეფასებები კრიტიკოსების მხრიდან, დაწყებული იქიდან, რომ მათი აზრით, ეს იყო ერთ-ერთი ძლიერი მიძღვნა მეტალიკისადმი და დამთავრებული იმით, რომ წარმოადგენდა სერიაში Neversoft-ის საუკეთესო ნამუშევარს. ოფიციალური საიტი მეტალიკის ოფიციალური საიტი ↑ Thorsen, Tor. (2008-08-01) Gamespot reports Activision announcements to analysts at press conference. Gamespot. ციტირების თარიღი: 2008-08-03. ↑ Purchese, Rob. (2009-01-14) Guitar Hero: Metallica confirmed for May. EuroGamer. ციტირების თარიღი: 2009-01-14.
ორბელთა აჯანყება

ორბელთა აჯანყება — ქართველ დიდებულ ფეოდალთა აჯანყება მეფე გიორგი III-ის წინააღმდეგ ივანე ორბელის ხელმძღვანელობით. მიმდინარეობდა 1177-1178 წლებში. აჯანყების მიზანი იყო გიორგი III-ის ძმისშვილის და ივანე ორბელის სიძის დემნა (დემეტრე) უფლისწულის გამეფება, მიზეზი — მეფის მკაცრი ცენტრალისტური პოლიტიკა, საბაბი — დემნა უფლისწულის ლეგიტიმური უფლებების დაცვა. მეფის წინააღმდეგ გამოვიდნენ ორბელები, ივანე ვარდანისძე, შოთა — ძე ართავაჩოს ძისა; მეჯინიბეთუხუცესი ქავთარ ივანეს ძე, ანანია დვინელი, მხარგრძელები, თორელი გამრეკელი, მემნა ჯაყელი, კაენის პატრონი ჰასანი, გრიგოლ ანელი აპირატის ძე და სხვა. შეთქმულთა ლაშქარში 3000-მდე კაცი იყო. მათ დემნა მეფედ აკურთხეს აგარის ციხეში. ფეოდალთა უმრავლესობამ მეფეს უერთგულა. განსაკუთრებით თავი გამოიჩინეს ყივჩაღთა რაზმის უფროსმა ყუბასარმა და მეჯინიბეთუხუცესმა ჭიაბერმა. მეფის ლაშქარში იყვნენ დვალები და საქართველოს მთიანეთის სხვა კუთხეთა მოლაშქრენი. გიორგი მეფის მოულოდნელად შეპყრობის გეგმა ჩაიშალა. მან თბილისში გამაგრება მოასწრო. ამან მემბოხეებში ყოყმანი გამოიწვია და მათ იწყეს მეფის მხარეზე გადასვლა, გიორგი III განდგომილებს დიდი პატივით იღებდა. თავდაპირველად მეფემ ამბოხებულებთან მოლაპარაკება მოინდომა, ჩანს, არ ჰქონდა გამარჯვების იმედი ან სისხლისღვრას მოერიდა, მაგრამ ივანე ორბელმა არ ისურვა. მდგომარეობის შეცვლის შემდეგ ივანე ორბელმა სამეფოს გაყოფა მოითხოვა. მეფემ აჯანყებულებს წაართვა ციხე-სიმაგრეები და ალყა შემოარტყა ლორის ციხეს. მეამბოხეებმა დახმარებისათვის მიმართეს შაჰ-არმენსა და აზერბაიჯანის ათაბაგს, მოსალაპარაკებლად გაგზავნეს ქართლის ერისთავი ლიპარიტი, მეჯინიბეთუხუცესი ქავთარ ივანეს ძე, ანანია დვინელი. მიუხედავად იმისა, რომ ლორის ციხის ალყა რამდენიმე თვეს გაგრძელდა, აჯანყებლებს გარედან დახმარებამ ვერ მოუსწრო. აჯანყება დამარცხდა. დემნა უფლისწული ალშემორტყმული ციხიდან საბლით გადმოეშვა და პატიების სათხოვნელად მეფე-ბიძასთან გამოცხადდა. მას თვალები დასთხარეს და დაასაჭურისეს. ივანე ორბელს თვალები დასთხარეს, სიკვდილით დასაჯეს ივანეს უმცროსი ძმა ქავთარი, მისი შვილი სუმბატი, დამნაშავეთა ნაწილი საქართველოდან განდევნეს. სასჯელი მეფემ დარბაზის გადაწყვეტილებით გამოიტანა და საეკლესიო შეჩვენებით დაამტკიცა. მოღალატეთა თანამდებობანი და მამულები გიორგიმ თავის ერთგულთ დაუნაწილა. ლორთქიფანიძე მ., ქართული საბჭოთა ენციკლოპედია, ტ. 7, თბ., 1984. — გვ. 554.